Legal Document

Category: 21

Text:
1α. ΒΑΣΙΛΙΚΟΝ ΔΙΑΤΑΓΜΑ της 16 Απρ./5 Μαΐου 1915 Περί των έργων των διευθυντών, επιθεωρητών και ιατρών των σχολείων. Προτάσει του Ημετέρου των Εκκλησιαστικών και της Δημοσίας Εκπαιδεύσεως Υπουργού διατάσσομεν τάδε: Α΄ Έργα των διευθυντών των σχολείων Έκαστον σχολείον της δημοτικής και μέσης εκπαιδεύσεως, διατελεί υπό την άμεσον επίβλεψιν και διοίκησιν του διευθύνοντος αυτό, όστις και εκπροσωπεί τούτο καθ’ όλας αυτού τας σχέσεις. Έργα των διευθυντών των σχολείων είναι τα εξής: 1.Φροντίζουσιν όπως τηρώνται εν καλή καταστάσει και τη πρεπούση καθαριότητι το διδακτήριον και πάντα τα εξαρτήματα αυτού. 2.Φροντίζουσιν, όπως τα σχολικά έπιπλα και σκεύη, τα διδακτικά όργανα και αι διδακτικαί συλλογαί καταγράφωνται επιμελώς εν τω βιβλίω υλικού του σχολείου και τηρώνται εν καλή καταστάσει, αναθέτουσι δε δι’ ιδίας πράξεως, καταχωριζομένης εν τω βιβλίω πράξεων, την συντήρησιν ωρισμένων διδακτικών οργάνων και συλλογών εις τους ειδικούς καθηγητάς και διδασκάλους του σχολείου, οίτινες και εισηγούνται εγκαίρως εις τον διευθύνοντα παν το αφορών εις την επισκευήν, ανανέωσιν και πλουτισμόν αυτών. 3.Αναφέρουσιν εγκαίρως οι μεν διευθύνοντες δημοτικά σχολεία εις τον πρόεδρον της οικείας σχολικής επιτροπής και εις τον οικείον επιθεωρηρήν, οι δε διευθύνοντες δημόσια σχολεία μέσης εκπαιδεύσεως, εις τον οικείον επιθεωρητήν και δι’ αυτού εις το Υπουργείον περί της καταστάσεως και της ανάγκης της επισκευής των διδακτηρίων και περί της καταστάσεως και της ανάγκης της επισκευής και προμηθείας σχολικών επίπλων, σκευών και οργάνων, προκαλούσι δε την σχετικήν των αρμοδίων αρχών ενέργειαν. 4.Φροντίζουσιν, όπως αι βιβλιοθήκαι του σχολείου, ή τε των διδασκόντων και η των μαθητών, τηρώνται εν καλή καταστάσει και λειτουργώσι κατά τον ειδικόν περί αυτών κανονισμόν, τα δε βιβλία αυτών καταγράφωνται επιμελώς εν τω βιβλίω βιβλιοθηκών του σχολείου. 5.Τηρούσιν εν τάξει και ακριβεία τα υπηρεσιακά βιβλία του σχολείου, ήτοι πλην του βιβλίου υλικού και του βιβλίου βιβλιοθηκών, το μαθητολόγιον, τον γενικόν και τον ειδικόν έλεγχον, το βιβλίον πιστοποιητικών σπουδής, τα βιβλία της διδασκομένης ύλης, το βιβλίον των πρακτικών, το των παιδαγωγικών συνεδριών είτε των διδασκόντων καθ’ εαυτούς είτε μετά των επιθεωρητών, το των εισερχομένων και εξερχομένων εγγράφων, το της παρουσίας των διδασκόντων και το των ποινών των μαθητών. Σελ. 118(α) 6.Ταξινομούσι και φυλάττουσι την Εφημερίδα της Κυβερνήσεως, εν ιδίοις δε φακέλλοις τα κείμενα των εκπαιδευτικών διατάξεων του Κράτους, τα εισερχόμενα έγγραφα των προϊσταμένων και λοιπών αρχών, τα αντίγραφα των εξερχομένων εγγράφων, τα τεκμήρια της εγγραφής των τε εκ του αυτού σχολείου και των εξ άλλων προερχομένων μαθητών και επί εν τουλάχιστον σχολικόν έτος τα του προηγουμένου έτους γραπτά δοκίμια αυτών, τα έχοντα εξεταστικόν χαρακτήρα. 7.Γνωρίζουσιν εις το προσωπικόν του υπ’ αυτούς σχολείου τας εκάστοτε νέας εκπαιδευτικάς διατάξεις του Κράτους (Νόμους, Β.Δ/τα, εγκυκλίους, προγράμματα κτλ.) και τας σχετικάς αποφάσεις και διαταγάς των προϊσταμένων αρχών, κοινοποιούσι δε κατ’ ιδίαν εις τους ενδιαφερομένους τα εις αυτούς αναφερόμενα έγγραφα. 8.Εξελέγχουσιν, αν το διδακτικόν προσωπικόν τηρεί τας περί ιδιωτικής διδασκαλίας διατάξεις, κατανέμουσιν εις τούτο τα μαθήματα ή τας τάξεις αναλόγως της ειδικότητος εκάστου και του συμφέροντος του σχολείου, καθορίζουσιν, εν οις μαθήμασι κατά το πρόγραμμα παρίσταται ανάγκη εκλογής, διατάξεως και λεπτομερεστέρου καθορισμού της διδακτέας ύλης, εν συνεννοήσει μετά των διδασκόντων την εκάστοτε διδαχθησομένην και καταρτίζουσι το ωρολόγιον  των καθ’ ημέραν διδασκομένων μαθημάτων κατά τας απαιτήσεις της διδακτικής και υγιεινής, φροντίζοντες ώστε οι μαθηταί να μη καταπονώνται. 9.Παραμένοντες καθ’ όλας τας εργασίμους ώρας εν τω σχολείω αναγράφουσι μετ’ ακριβείας εν τω βιβλίω παρουσίας των διδασκόντων τας ημέρας, τας ώρας και τα μαθήματα, καθ’ α ούτοι απουσίασαν, τας επιβραδύνσεις της ενάρξεως και τας προ της εν τω ωρολογίω καθορισμένης ώρας λήξεις των μαθημάτων αυτών, αναθέτουσιν, εφ’ όσον είναι δυνατόν, το μάθημα ασθενούντος εις έτερον των διδασκόντων ή απασχολούσιν οπωσδήποτε την τάξιν αυτού, εξελέγχουσιν αν οι διδάσκοντες τηρούσιν εν τάξει τους ημερησίους καταλόγους, αν εφαρμόζουσι το αναλυτικόν πρόγραμμα, αν φροντίζουσι περί της αυστηράς τηρήσεως του Νόμου περί διδακτικών βιβλίων και περί της καλής συντηρήσεως των βιβλίων και τετραδίων των μαθητών, αν εξελέγχουσιν επιμελώς τας εγγράφους εργασίας αυτών, αν καταγράφουσιν επιμελώς την διδαχθείσαν ύλην, αν φροντίζουσι περί της συντηρήσεως της υγείας των μαθητών, επισκέπτονται τας διαφόρους τάξεις κατά τας ώρας της διδασκαλίας και υποδεικνύουσιν εις τους διδάσκοντας κατ’ ιδίαν τας επιστημονικάς, παιδαγωγικάς και μεθοδικάς ελλείψεις αυτών, συνιστώντες εις τούτους τα προς άρσιν αυτών μέσα. 32.Β.β.1α Εκπαιδευτικοί Λειτουργοί εν γένει 10.Καθορίζουσιν εν συνεννοήσει μετά των διδασκόντων τας ημέρας, τας ώρας και τα θέματα των κεκανονισμένων γραπτών δοκιμασιών των μαθητών, καθ’ ας παρίστανται και ούτοι ή οι υπ’ αυτών οριζόμενοι συνεπιτηρηταί, ρυθμίζοντες ταύτας ούτως, ώστε να μη εξετάζωνται οι μαθηταί γραπτώς εν μιά και τη αυτή ημέρα εις πλείονα των δύο μαθήματα, συνεχιζομένης εν τοις λοιποίς μαθήμασι της κανονικής διδασκαλίας, και καταγράφουσιν εις τον ειδικόν έλεγχον τους κατά τα κεκανονισμένα χρονικά διαστήματα υφ’ εκάστου των διδασκόντων διδομένους βαθμούς της εν εκάστω μαθήματι προόδου των μαθητών. 11.Διδάσκουσιν οι μεν γυμνασιάρχαι 12-15 ώρας καθ’ εβδομάδα, οι δε σχολάρχαι και διευθυνταί αστικών σχολείων 18-24, οι δε διευθυνταί πολυταξίων δημοτικών σχολείων 26-30. 12.Συγκαλούντες τον σύλλογον των διδασκόντων εις συνεδρίας τακτικώς μέν άπαξ του μηνός, εκτάκτως δε, οσάκις παρίσταται ανάγκη, εν ώρα μη τεταγμένη προς διδασκαλίαν, συσκέπτονται, μετ’ αυτών περί παντός ζητήματος αφορώντος εις την πρόοδον και διαγωγήν των μαθητών, εις την διδασκαλίαν και αγωγήν, καθόλου δε εις την πρόοδον του σχολείου, και καταγράφουσι τα πορίσματα των συσκέψεων εν τω βιβλίω των πρακτικών ή εν τω βιβλίω τω παιδαγωγικών συνεδριών των διδασκόντων. 13.Διεξάγουσι την αλληλογραφίαν του σχολείου προς τας διαφόρους αρχάς, έχοντες ιδίαν σφραγίδα. 14.Αναφέρουσιν εγκαίρως πάσαν δια νόσον ή άλλην αιτίαν απουσίαν, ως και πάσαν παράλειψιν ή αμέλειαν των διδασκόντων εις τους οικείους επιθεωρητάς προκαλούντες την σχετικήν αυτών ενέργειαν. 15.Αναφέρουσιν εγκαίρως δια των οικείων επιθεωρητών εις τον σχολικόν ιατρόν τα μη καλώς έχοντα από υγιεινής απόψεως, πληροφορούντες αυτόν ή τον βοηθόν αυτού αμελλητί περί πάσης περιπτώσεως λοιμώδους νόσου εμφανισθείσης επί μαθητού, φροντίζοντες περί της ταχείας εκτελέσεως των οδηγιών και υποδείξεων αυτού και μεριμνώσι καθόλου περί της κατά τας απαιτήσεις της υγιεινής συντηρήσεως του διδακτηρίου και περί της συντηρήσεως και επιρρώσεως της υγείας των μαθητών. 16.Υποβάλλουσιν εις τας αρμοδίους αρχάς τας μισθοδοτικάς καταστάσεις του διδακτικού και του υπηρετικού προσωπικού εν αις σημειούσιν υπό ατομικήν αυτών ευθύνην τας ένεκα αδικαιολογήτου απουσίας ή λόγω προστίμου ή άλλης αιτίας επιβαλλομένας κρατήσεις. 17.Εφαρμόζοντες τας κειμένας διατάξεις ενεργούσι τας εγγραφάς των μαθητών, μεριμνώσι περί της τακτικής φοιτήσεως, προόδου και της εντός και εκτός του σχολείου διαγωγής αυτών, καθορίζουσι  τα διδακτικά βιβλία, ρυθμίζουσι τα κατά τας διαφόρους εξετάσεις των μαθητών, τα κατά τας σχολικάς εορτάς, τα κατά τους σχολικούς περιπάτους και εκδρομάς και εκδίδουσιν αμελλητί τα νόμιμα πιστοποιητικά της σπουδής των μαθητών, έτι δε επί απλού χάρτου τα πιστοποιητικά του δαμαλισμού και αναδαμαλισμού τούτων. 18.Δικαιούνται να επιβάλλωσιν εις τους παρεκτρεπομένους εκ των μαθητών τας ακολούθους ποινάς: α)επίπληξιν κατ’ ιδίαν, ενώπιον της τάξεως και ενώπιον του συλλόγου των διδασκόντων, β)κράτησιν εν τω σχολείω υπό επιτήρησίν τινος των διδασκόντων, οριζομένου υπ’ αυτών επί μίαν μη εργάσιμον και μεταμεσημβρινήν ώραν ημερησίως και επί μίαν μέχρι τριών κατά συνέχειαν ημερών, γ)προσωρινήν αποβολήν μιάς μέχρι τριών ημερών εκ του σχολείου, επιβαλλομένην δις το πολύ καθ’ όλον το σχολικόν έτος. 19.Ανακοινούσιν εγγράφως και προφορικώς εις τους γονείς ή κηδεμόνας των μαθητών τας εις τούτους επιβαλλομένας εκάστοτε ποινάς και την άτακτον αυτών φοίτησιν εις το σχολείον, κατά τρίμηνον δε και τας εν τοις μαθήμασι ελλείψεις αυτών, διαφωτίζουσιν δ’ αυτούς περί διαφόρων ουσιωδών ζητημάτων της αγωγής και διδασκαλίας και υπεκκαίουσι το προς το σχολείον διαφέρον αυτών. 20.Καταρτίζουσι σχολικόν μουσείον, εν ω φυλάσσονται εξέχοντα μαθητικά έργα, ως συνθέσεις ιδεών, έργα καλλιγραφίας και ιχνογραφίας, γεωγραφικοί χάρται, συλλογαί φυσιογνωστικαί, γεωμετρικά σώματα, συλλογαί απλών οργάνων της φυσικής, έργα χειροτεχνίας κτλ. 21.Μετέχουσι κατά τας κειμένας διατάξεις της προς μίσθωσιν των διδακτηρίων επιτροπής, εξελέγχουσι της ακριβή εκπλήρωσιν των όρων της μισθώσεως και θεωρούσι τας καταστάσεις πληρωμής των ενοικίων αυτών. 22.Υποβάλλουσιν άμα τη λήξει των ετησίων εργασιών του σχολείου οι μεν διευθύνοντες σχολείον δημοτικής εκπαιδεύσεως εις τον οικείον επιθεωρητήν, οι δε διευθύνοντες δημόσιον σχολείον της μέσης εκπαιδεύσεως εις τον γενικόν επιθεωρητήν και δι’ αυτού εις το Υπουργείον και το εκπαιδευτικόν συμβούλιον σύντομον έκθεσιν περί των κατά το έτος πεπραγμένων και περί της επιμελείας, της ικανότητος και της καθόλου εν τω σχολείω και τη κοινωνία συμπεριφοράς του προσωπικού του σχολείου. 23.Προτείνουσι τον διορισμόν και την απόλυσιν του υπηρετικού προσωπικού κατά τους κειμένους Νόμους. 24.Απαλλασσόμενοι οπωσδήποτε της θέσεως αυτών παραδίδουσι δια πρακτικού επί τη βάσει του βιβλίου υλικού και του βιβλίου βιβλιοθηκών το υλικόν του σχολείου, τα υπηρε(Μετά την σελ. 118(α) Σελ. 118,01 121-43 Εκπαιδευτικοί Λειτουργοί εν γένει 32.Β.β.1α σιακά βιβλία και έγγραφα και τας βιβλιοθήκας αυτού εις τον διάδοχον αυτών ή, αν τούτο δεν είναι δυνατόν, εις τον νόμιμον αναπληρωτήν. Τοιούτου δε μη υπάρχοντος, εις τον πρόεδρον την σχολικής επιτροπής ή εν ελλείψει τούτου εις τον πρόεδρον της κοινοτικής επιτροπής. Οι διευθυνταί των σχολείων της Μ. εκπαιδεύσεως υποβάλλουσι προσέτι εις το εκπαιδευτικόν συμβούλιον δια των οικείων επιθεωρητών μετά τας επιθεωρήσεις αυτών τα σχετικά προς ταύτας αποσπάσματα εκ του βιβλίου του παιδαγωγικών συνεδρίων των διδασκόντων μετά των επιθεωρητών. Οι διευθύνοντες δημοτικά σχολεία εκτελούσι προσέτι τα έργα του γραμματέως παρά ταις οικείαις σχολικαίς επιτροπαίς. Οι διευθυνταί των ιδιωτικών σχολείων της δημοτικής και της μέσης εκπαιδεύσεως, υποχρεούμενοι εις την ακριβή τήρησιν των διατάξεων των εδαφ. 1, 5, 6, 7, 8, 9, 10, 12, 13, 15, 17, 18, 19 και 20 οφείλουσιν έτι α)να μη εγγράφωσι μαθητάς υπό αίρεσιν, άνευ της αμέσου προσαγωγής των νομίμων πιστοποιητικών αυτών, β)να φυλάττωσιν εν τάξει τα πιστοποιητικά ταύτα εν τω αρχείω αυτών, να εκδίδωσι δε μόνον αντίγραφα τούτων εις τους αιτούντας, υποσημειούντες εν αυτοίς πάσας τας επελθούσας εις τούτους μεταβολάς, γ)να μη παρεμβάλλωσιν επί μηδεμιά προφάσει προσκόματα εις την επιθεώρησιν του υπ’ αυτούς σχολείου και εις την υπό των οικείων επιθεωρητών ή των νομίμων αυτών αναπληρωτών εξέλεγξιν των μαθητολογίων, των τεκμηρίων, εγγραφής, των ελέγχων και του βιβλίου πράξεων των διδασκόντων, δ)να ανακοινώσιν εις τον οικείον επιθεωρητήν την πρώτην Οκτωβρίου εκάστου σχολικού έτους τον αριθμόν των εγγραφέντων μαθητών και τα ονόματα του πρώτου και του τελευταίου τούτων, άμα δε να υποβάλλωσιν εις αυτόν αντίγραφον του ωρολογίου των εν εκάστη τάξει διδασκομένων μαθημάτων, περιέχον και τα ονόματα των διδασκόντων μετά των προσόντων εκάστου, ε)να υποβάλλωσιν αμέσως μετά την υπό του επιθεωρητού ή του αναπληρωτού αυτού θεώρησιν του μαθητολογίου του οικείου σχολείου εις αμφοτέρους ακριβές αντίγραφον αυτού, ς)να μη εγγράφωσι μετά την πρώτην Οκτωβρίου μαθητήν τινα άνευ της εγγράφου αδείας του οικείου επιθεωρητού ή του αναπληρωτού αυτού, εις τους οποίους οφείλουσι να υποβάλλωσι προ της εγγραφής μετά των σχετικών αιτήσεων και πάντα τα δικαιολογητικά έγγραφα και πιστοποιητικά, ζ)να μη αρνώνται επί μηδεμιά προφάσει την άμεσον έκδοσιν πιστοποιητικού σπουδής, οσάκις ζητείται τοιούτον υπό κηδεμόνος μαθητού, υποχρεούμενοι να μεριμνώσι περί της όσον έν εστι  Σελ. 118,02 121-44 ταχυτέρας θεωρήσεως αυτού υπό του οικείου επιθεωρητού ή του αναπληρωτού τούτου, η)να υποβάλλωσιν εις τον οικείον επιθεωρητήν εντός του πρώτου πενθημέρου του Φεβρουαρίου και του Ιουνίου αντίγραφα των βιβλίων της εξ εκάστου μαθήματος και καθ’ εκάτερον των εξαμήνων εν εκάστη τάξει διδαχθείσης ύλης, εντός δε του πρώτου δεκαπενθημέρου του Ιουνίου και αντίγραφον του γενικού ελέγχου,θ)εν περιπτώσει διαλύσεως του σχολείου αυτών να παραδίδωσιν εις τον οικείον επιθεωρητήν τα μαθητολόγια, του γενικούς ελέγχους, τα τεκμήρια εγγραφής των μαθητών και τα βιβλία των πράξεων του διδακτικού προσωπικού. Β. Έργα των επιθεωρητών των δημοτικών  σχολείων Οι επιθεωρηταί των δημοτικών σχολείων έχουσι την άμεσον επίβλεψιν των δημοτικών σχολείων και νηπιαγωγείων της περιφερείας αυτών, δημοσίων και ιδιωτικών, και εκπροσωπούσι το εποπτικόν συμβούλιον ταύτης καθ’ όλας αυτού τας σχέσεις. 1.Κοινοποιεί εις τους διευθυντάς των δημοτικών σχολείων και νηπιαγωγείων της περιφερείας τας εκάστοτε νέας εκπαιδευτικάς διατάξεις του Κράτους (Νόμους, Β.Δ/τα, εγκυκλίους, προγράμματα κτλ.) τας αφορώσας εις την δημοτικήν εκπαίδευσιν, και τας σχετικάς αποφάσεις και διαταγάς των προϊσταμένων αρχών, έτι δε ιδίας αυτού εγκυκλίους, αφορώσας εις κοινά ζητήματα πάντων των υπ’ αυτών σχολείων, και αποστέλλει εις τα δημόσια δημοτικά σχολεία και νηπιαγωγεία το δελτίον και την εκπαιδευτικήν βιβλιοθήκην, τα εκδιδόμενα υπό του Υπουργείου των Εκκλησιαστικών και της Δημοσίας Εκπαιδεύσεως. 2.Επιθεωρεί τα δημοτικά σχολεία και νηπιαγωγεία της περιφερείας, δημόσια και ιδιωτικά δις τουλάχιστον κατ’ έκαστον σχολικόν έτος, περιοδεύων κατ’ αυτό 120-160 ημέρας. Κατά τας επιθεωρήσεις αυτού α)εξακριβοί, αν οι διευθυνταί των σχολείων εκπληρούσι πιστώς τα εις αυτούς ανατεθειμένα έργα, οι δε των ιδιωτικών και αν έχωσι προσλάβει προσωπικόν κεκτημένον τα νόμιμα προσόντα, 32.Β.β.1α Εκπαιδευτικοί Λειτουργοί εν γένει β)εξακριβοί την σωματικήν κατάστασιν, τα πνευματικά προσόντα, την επιμέλειαν και ευσυνειδησίαν, την εν εκάστω μαθήματι επιστημονικήν και μεθοδικήν αρτιότητα, την παιδαγωγικήν καθόλου ικανότητα και την εν τω σχολείω διαγωγήν πάντων των διδασκάλων, παρακολουθών αυτούς εν τω έργω της αγωγής και της διδασκαλίας και εξελέγχων, αν διδάσκουσιν ανελλιπώς, αν καταγράφουσιν επιμελώς τη διδαχθείσαν ύλην, αν η καταγεγραμμένη ύλη όντως εδιδάχθη και είναι ανάλογος προς τον διατεθέντα χρόνον, αν εφαρμόζουσι το αναλυτικόν πρόγραμμα, αν παρασκευάζωνται επιμελώς και είναι κάτοχοι της διδασκομένης ύλης, αν διδάσκουσι μεθοδικώς, αν κάμνουσιν ορθήν χρήσιν των μέσων της εποπτείας και χειρίζονται δεξιώς τα διδακτικά όργανα, αν φροντίζουσι περί της υπό των μαθητών τηρήσεως του Νόμου περί διδακτικών βιβλίων και περί της καλής συντηρήσεως τούτων και των τετραδίων υπ’ αυτών, αν εξελέγχωσιν επιμελώς τας εγγράφους εργασίας των μαθητών, αν τηρούσιν εν τάξει τους ημερησίους καταλόγους και βαθμολογούσι δικαίως τους μαθητάς, αν συμπεριφέρωνται προσηκόντως προς τούτους και καθόλου επιδρώσι μορφωτικώς επ’ αυτούς και αν συμπεριφέρωνται προσηκόντως προς τους συναδέλφους, γ)εξακριβοί, αν πάντες οι διδάσκαλοι μελετώσι το δελτίον και την εκπαιδευτικήν βιβλιοθήκην, τα εκδιδόμενα υπό του Υπουργείου των Εκκλησιαστικών και της Δημοσίας Εκπαιδεύσεως, και φυλάττουσι ταύτα επιμελώς, καθόλου δε αν φροντίζουσι περί της περαιτέρω αυτών μορφώσεως, καταρτίζοντες αξίαν λόγου επιστημονικήν και παιδαγωγικήν βιβλιοθήκην, δ)εξακριβοί την εν τη κοινωνία διαγωγήν των διδασκάλων και την συμβολήν αυτών προς βελτίωσιν των κατά την κοινότητα, εν η υπηρετούσιν, ε)συνεδριάζων μετά των διδασκόντων, παρέχει οδηγίας περί προχείρου συμπληρώσεως διαφόρων αναγκών του διδακτηρίου, περί προχείρου διορθώσεως και συμπληρώσεως του υλικού αυτού, περί καταρτισμού συλλογών προχείρων μέσων εποπτείας, σχολικού κήπου και σχολικής βιβλιοθήκης, περί της ορθής τηρήσεως των υπηρεσιακών βιβλίων και εγγράφων, υποδεικνύει επιστημονικάς, παιδαγωγικάς, και μεθοδικάς ελλείψεις αυτών, παρέχει οδηγίας προς άρσιν αυτών, διδάσκων προς τούτο και αυτός υποδειγματικώς και συνιστών προς τον αυτόν σκοπόν την ανάγνωσιν καταλλήλων επιστημονικών και παιδαγωγικών συγγραμμάτων, καθ’ όλου δε υποδεικνύει παν μέτρον, συντείνον εις την θεραπείαν παρατηρηθεισών ελλείψεων, εις την βελτίωσιν των διδασκάλων και της λειτουργίας του σχολείου και εις την ανάπτυξιν του διαφέροντος της κοινότητος υπέρ των εκπαιδευτικών ζητημάτων, καταγράφει δε τας οδηγίας και τας υποδείξεις αυτού εν τω βιβλίω παιδαγωγικώς συνεδριών επιθεωρητού και διδασκάλων και εξελέγχει εν καιρώ, αν αύται εξετελέσθησαν, ς)εξ αφορμής των παρατηρηθέντων κατά την επιθεώρησιν δίδει εις τους διδασκάλους προς επίλυσιν ζητήματα αφορώντα εις το σχολείον αυτών, περί των οποίων αποφαίνονται ούτοι συνερχόμενοι εν ιδίαις συνεδρίαις και καταγράφοντες τας σκέψεις αυτών εν τω βιβλίω των παιδαγωγικών συνεδριών των διδασκάλων, όπερ εξελέγχεται εν καιρώ υπό του επιθεωρητού. ζ)εξελέγχει, μήπως οι διδάσκαλοι ασχολούνται, περί ξένα έργα προς το σχολείον και κωλύοντα την κανονικήν άσκησιν των διδασκαλικών καθηκόντων, και λαμβάνει τα κατάλληλα μέτρα προς απαλλαγήν των διδασκάλων από των έργων τούτων, η)συγκαλεί, εγκρίσει του Υπουργείου, εφ’ όσον είναι δυνατόν, τους διδασκάλους πλησιοχώρων σχολείων εις τοπικά συνέδρια, εν οις εξ αφορμής παρατηρηθεισών τινων ελλείψεων παρέχει εις αυτούς γενικάς επιστημονικάς, παιδαγωγικάς και μεθοδικάς οδηγίας, κάμνει καταλλήλους υποδειγματικάς διδασκαλίας και καθ’ όλου υποδεικνύει παν γενικόν μέτρον τείνον εις θεραπείαν των παρατηρηθεισών ελλείψεων. 3.Λαμβάνων αφορμήν εκ της επιθεωρήσεως των σχολείων ή εξ αναφορών των διευθυντών ή άλλων αρχών ή και ιδιωτών προκαλεί την προσοχήν του σχολικού ιατρού επί τα μη καλώς έχοντα εν τοις σχολείοις της περιφερείας από υγιεινής απόψεως, διαβιβάζει εις τους διευθύνοντας ταύτα και εις τον παρ’ αυτώ εδρεύοντα βοηθόν του σχολικού ιατρού τας οδηγίας τούτου, μεριμνά περί της εφαρμογής αυτών είτε αμέσως, είτε δια του βοηθού του σχολικού ιατρού, γνωρίζει εις τον τελευταίον τα σχολεία, άτινα κατά παραγγελίαν του γεν. επιθεωρητού οφείλει να επιθεωρήση, διαβιβάζει εις τον σχολικόν ιατρόν τας εκθέσεις του βοηθού αυτού, λαμβάνει τα προσήκοντα μέτρα κατά των διδασκάλων, των μη εφαρμοζόντων μετά προθυμίας τα υπό του σχολικού ιατρού ή του βοηθού αυτού υποδεικνυόμενα μέτρα, διαβιβάζει εις τους διευθύνοντας τα υπ’ αυτών σχολεία παραγγελίας του σχολικού ιατρού ή του βοηθού αυτού περί προσκαίρου διακοπής της λειτουργίας αυτών, δι’ αποχρώντας υγιεινούς λόγους, ην αναφέρει και εις το Υπουργείον, και ζητεί την γνωμοδότησιν του σχολικού ιατρού ή του βοηθού τούτου περί του χρόνου της ημερησίας ή ετησίας ενάρξεως και λήξεως των μαθημάτων, εν οις σχολείοις ένεκεν τοπικών υγιεινολογικών λόγων δεν είναι δυνατόν ή σκόπιμον να εφαρμόζωνται τα γενικώς ισχύοντα. 4.Λαμβάνων αφορμήν εκ της επιθεωρήσεως των σχολείων ή εκ καταγγελιών, ενεργεί ανα(Μετά τη σελ.118,02) Σελ. 118,03 Εκπαιδευτικοί Λειτουργοί εν γένει 32.Β.β.1α κρίσεις κατά των υπ’ αυτόν λειτουργών της δημοτικής εκπαιδεύσεως και ασκεί επί τούτων πειθαρχικήν εξουσίαν, δυνάμενος να επιβάλη εις αυτούς μετ’ απολογίαν επίπληξιν και πρόστιμον μέχρι δρχ. 10. 5.Υποβάλλει μεθ’ εκάστην περιοδείαν εις το εποπτικόν συμβούλιον ημερολόγιον περιοδείας και έκθεσιν περί της καταστάσεως των επιθεωρηθέντων σχολείων και διδασκάλων, αντίγραφα δε τούτων εις το Υπουργείον, και εις το εκπαιδευτικόν συμβούλιον και εις τον γεν. επιθεωρητήν. Εν ταις εκθέσεσι προκειμένου μεν περί των διδακτηρίων οφείλει να περιγράφη λεπτομερώς και σαφώς την κατάστασιν τούτων και του εν αυτοίς υλικού και να αναφέρη τας απαιτουμένας επισκευάς και συμπληρώσεις και τας προς ταύτας αναγκαίας δαπάνας, προκειμένου δε περί του προσωπικού οφείλει να αποφεύγη μεν γενικούς και αορίστους χαρακτηρισμούς, παραθέτων δε συγκεκριμένα και ωρισμένα παραδείγματα και γεγονότα εκ των διαφόρων στοιχείων της δράσεως εκάστου διδασκάλου να εξάγη μεν σαφή συμπεράσματα περί της σωματικής καταστάσεως, των πνευματικών προσόντων, της επιμελείας και ευσυνειδησίας, των εν εκάστω μαθήματι επιστημονικής και μεθοδικής αρτιότητος, της παιδαγωγικής καθόλου ικανότητος, και του χαρακτήρος αυτού ως διαδηλούται ούτος εκ της εν τω σχολείω και τη κοινωνία διαγωγής του , να καταλήγη δε εις κατηγορηματικήν γνώμην περί της καθ’ όλου ποιότητος αυτού και περί της τύχης, ης είναι άξιος. 6.Εισηγείται εις το εποπτικόν συμβούλιον τα δέοντα προς βελτίωσιν της εκπαιδεύσεως της περιφερείας και προκαλεί την σχετικήν αυτού ενέργειαν καταγράφων εν τοις πρακτικοίς ολοκλήρους τας εισηγήσεις αυτού, αίτινες πρέπει να είναι διεξοδικαί και αποχρώντως ητιολογημέναι. 7.Γνωμοδοτεί περί των γινομένων δημοπρασιών προς μίσθωσιν διδακτηρίων κατά τας κειμένας διατάξεις, επισκεπτόμενος κατά το δυνατόν τα προς μίσθωσιν προσφερόμενα οικήματα. 8.Γνωμοδοτεί περί παροχής κανονικής αδείας απουσίας εις τους υπ’ αυτόν λειτουργούς της δημοτικής εκπαιδεύσεως δικαιούμενος και απ’ ευθείας να χορηγή τοιαύτην δι’ επείγουσαν ανάγκην μέχρι πέντε ημερών, αλλά δις μόνον εντός του αυτού σχολικού έτους εις το αυτό πρόσωπον, αναφέρων περί τούτου αμέσως εις το Υπουργείον. 9.Θεωρεί τας μισθοδοτικάς καταστάσεις των διδασκάλων, εξελέγχων, αν σημειούνται αι λόγω προστίμου ή αδικαιολογήτου απουσίας ή άλλης αιτίας επιβεβλημέναι κρατήσεις, και ζητών εν περιπτώσει του εναντίου λόγον παρά των υπευθύνων, έτι δε μεριμνά περί εκδόσεως των ενταλμάτων. Σελ 118,04 121-46 10.Τηρεί βιβλίον διδακτηρίων και υλικού των δημοτικών σχολείων της περιφερείας, εν ω καταγράφονται δι’ έκαστον σχολείον ο ιδιοκτήτης (δημόσιον, δήμος, ιδιώτης κτλ.), η τοποθεσία, ο αριθμός του συμβολαίου και ο χρόνος της ενάρξεως και λήξεως της μισθώσεως, οι σπουδαιότεροι όροι της μισθώσεως και το μηνιαίον μίσθωμα, η τήρησις ή μη των όρων της μισθώσεως, η κατάστασις του διδακτηρίου, αι γενόμεναι επισκευαί και η προς ταύτας καταβληθείσα δαπάνη, το υλικόν του σχολείου, η κατάστασις αυτού και αι προς  αγοράν και επιδιόρθωσιν υλικού γενόμεναι δαπάναι. 11.Τηρεί μητρώον και βιβλίον ποιότητος των διδασκάλων της περιφερείας, εν ω καταγράφονται το οναματεπώνυμον εκάστου διδασκάλου, ο βαθμός και το σχολείον, εν ω νυν υπηρετεί, αι σπουδαί και τα λοιπά αυτού προσόντα, ο ιδιωτικός βίος (τόπος και έτος γεννήσεως, δήμος, εν ω είναι εγγεγραμμένος, οικογενειακή κατάστασις), η στρατιωτική υπηρεσία, η μέχρι τούδε συντάξιμος πολιτική υπηρεσία (διορισμοί, μεταθέσεις, απολύσεις, προαγωγαί, υπηρεσία εν τω τελευταίω σχολείω και βαθμώ), αι τιμωρίαι και αμοιβαί και η εξ εκάστης επιθεωρήσεως παρατηρηθείσα ποιότης αυτού. Προς τελειότερον καταρτισμόν του μητρώου και βιβλίου ποιότητος περί παντός διδασκάλου το πρώτον διοριζομένου εν τη περιφερεία ζητεί τας αναγκαίας πληροφορίας παρά των επιθεωρητών των περιφερειών, εν αις μέχρι τούδε υπηρέτησεν. 12.Εκδίδει επί τη βάσει του μητρώου και βιβλίου ποιότητος πιστοποιητικά προς τους αιτούντας τοιαύτα δι’ εαυτούς λειτουργούς της δημοτικής εκπαιδεύσεως της περιφερείας. 13.Προνοεί περί συμπληρωματικής μορφώσεως των  διδασκάλων της περιφερείας ιδία μεν δια σειράς μαθημάτων, αφορώντων εις τους διαφόρους κλάδους της παιδαγωγικής και εις τας βοηθητικάς αυτή επιστήμας, εις το υλικόν των εν τω δημοτικώ σχολείω διδασκομένων μαθημάτων, ιδία δ’ εις το υλικόν των τεχνικών μαθημάτων, και δι’ υποδειγματικών διδασκαλιών, κατά δεύτερον δε λόγον και σπανιώτερον δια συνεδριών εν οις οι διδάσκαλοι υπό την προεδρίαν του επιθεωρητού συζητούσι και αποφαίνονται περί διαφόρων ζητημάτων της αγωγής και της διδασκαλίας και περί των ληπτέων καθόλου μέτρων προς βελτίωσιν της δημοτικής εκπαιδεύσεως της περιφερείας. Τα τε μαθήματα και τα συνέδρια γίνονται κατά την περίοδον των σχολικών διακοπών. 32.Β.β.1α Εκπαιδευτικοί Λειτουργοί εν γένει Ο επιθεωρητής υποβάλλει κατά μήνα Ιανουάριον εις το εκπαιδευτικόν συμβούλιον πρόγραμμα της σειράς των μαθημάτων ή των θεμάτων του συνεδρίου, εν ω αναφέρεται και η έδρα, ο χρόνος της ενάρξεως και η διάρκεια αυτών, έτι δε και η τάξις των καλουμένων διδασκάλων, γνωρίζει δ’ εις τους τελευταίους τούτο ευθύς μετά την ανακοίνωσιν της εγκρίσεως αυτού υπό του εκπαιδευτικού συμβουλίου. Προκειμένου περί των μαθημάτων, δύναται ο επιθεωρητής να αιτήσηται παρά του συμβουλίου την ανάθεσιν σειράς αυτών εις ειδικά πρόσωπα της εκλογής του συμβουλίου.  Η διδασκαλία μαθημάτων, αφορώντων εις την σχολικήν υγιεινήν, ανατίθεται υπό του επιθεωρητού εις τον παρ’ αυτώ εδρεύοντα βοηθόν του σχολικού ιατρού, κατά πρόγραμμα εγκρινόμενον υπό του Υπουργού. Το εκπαιδευτικόν συμβούλιον δύναται να αποφασίση, όπως διδάσκαλοι ή τάξεις διδασκάλων πλειόνων της μιάς περιφερειών συνδιδαχθώσι κατά τας θερινάς διακοπάς σειράς μαθημάτων εν έδρα, υπ’ αυτού καθοριζομένη, εγκρίσει του Υπουργείου. Προκειμένου περί συνεδριών, δύναται ο επιθεωρητής να αναθέτη εν καιρώ την εισήγησιν περί ωρισμένων θεμάτων αυτών εις δημοδιδασκάλους της περιφερείας. Τα καθ’ έκαστα της διεξαγωγής των μαθημάτων και των συνεδρίων επαφίενται εις την κρίσιν των επιθεωρητών. Αμφοτέρων δε τηρούνται πρακτικά, ων αντίγραφα υποβάλλονται υπό των επιθεωρητών ευθύς μετά το πέρας αυτών εις το εκπαιδευτικόν συμβούλιον. Οι καλούμενοι εις τα μαθήματα και τα συνέδρια οφείλουσι να προσέρχωνται εις αυτά, εν περιπτώσει του εναντίου υπέχοντες λόγον επί αρνήσει υπηρεσίας. 14.Υποβάλλει εις το Υπουργείον και το εκπαιδευτικόν συμβούλιον μεθ’ εκάστην συνεδρίαν του οικείου εποπτικού συμβουλίου πλήρες αντίγραφον των πρακτικών αυτής, κοινοποιεί προς τας αρμοδίας αρχάς αποσπάσματα αυτών και διεξάγει όλην την αλληλογραφίαν αυτού, έχων ιδίαν σφραγίδα. 15.Προτείνει εις μεν τον οικείον νομάρχην προς διορισμόν τα πρόσωπα τα κατάλληλα όπως αποτελέσωσι τας σχολικάς επιτροπάς των δημοτικών σχολείων της περιφερείας, εις δε το οικείον εποπτικόν συμβούλιον την αντικατάστασιν μελών των επιτροπών τούτων, αποχρώντως ητιολογημένην, εγκρίνει ή ου δαπάνας των σχολικών ταμείων, προτεινομένας εις αυτόν υπό των οικείων επιτροπών, ως και αποφάσεις των επιτροπών τούτων περί αναλήψεως εκ των καταστημάτων της Εθνικής Τραπέζης ωρισμένων ποσών των σχολικών περιουσιών δι’ ωρισμένον σκοπόν, συνευθύνεται δε μετά των μελών των σχολικών επιτροπών δια πάσαν παρατηρουμένην ή καταγελλομένην ανωμαλίαν περί την διαχείρισιν των σχολικών ταμείων. 16.Τηρεί εν τάξει και ακριβεία τα υπηρεσιακά βιβλία της επιθεωρήσεως και του εποπτικού συμβουλίου, ήτοι, πλην του βιβλίου των διδακτηρίων των δημοτικών σχολείων της περιφερείας και του μητρώου και βιβλίου ποιότητος των διδασκάλων των δημοσίων και ιδιωτικών σχολείων αυτής, τα βιβλία των εισερχομένων και εξερχομένων εγγράφων, το βιβλίον πιστοποιητικών και το βιβλίον των πρακτικών των συνεδριών του εποπτικού συμβουλίου. 17.Ταξινομεί και φυλάττει την Εφημερίδα της Κυβερνήσεως, εν ιδίοις δε φακέλλοις τα κείμενα των εκπαιδευτικών διατάξεων του Κράτους, τα εισερχόμενα έγγραφα των προϊσταμένων και λοιπών αρχών και τα αντίγραφα των εξερχομένων εγγράφων. Έργα των γενικών επιθεωρητών Νυν ισχύουσι αι διατάξεις του Β.Δ. της 8/13 Δεκ. 1945, ανώτ. σελ. 212. Δ΄.Έργα των επιθεωρητών των μαθηματικών,  των φυσικών και της γυμναστικής. Οι επιθεωρηταί των μαθηματικών, των φυσικών και της γυμναστικής έργον ιδία έχουσι την άμεσον επίβλεψιν και τον άμεσον έλεγχον των διδασκόντων εν τοις σχολείοις της μέσης εκπαιδεύσεως, δημοσίοις και ιδιωτικοίς, και εν τοις διδασκαλείοις της δημοτικής εκπαιδεύσεως τα μαθήματα της ειδικότητος αυτών ή και άλλα, υπό του εκπαιδευτικού συμβουλίου οριζόμενα. Προς τούτο επιθεωρούσι κατ’ έτος επί τρεις μεν μήνας τα διδασκαλεία της δημοτικής εκπαιδεύσεως και τα σχολεία της μέσης εκπαιδεύσεως δημόσια και ιδιωτικά, Αθηνών και Πειραιώς, επί 120-160 δε ημέρας τα άλλα εν τω Κράτει σχολεία του αυτού είδους πλην των διευθυνομένων υπό εκπαιδευτικών συμβούλων, η διετελούντων υπό την εποπτείαν αυτών. Αι εκπαιδευτικαί περιφέρειαι, ας θα επιθεωρήση έκαστος των επιθεωρητών των μαθηματικών και φυσικών, ο χρόνος, καθ’ ον θα επιθεωρηθώσιν υπ’ αυτών τε και του επιθεωρητού της γυμναστικής τα σχολεία Αθηνών και Πειραιώς, και τα μαθήματα, ων η διδασκαλία θα ανατεθή εις την επίβλεψιν αυτών, ορίζονται εν αρχή εκάστου σχολικού έτους υπό του εκπαιδευτικού συμβουλίου. Προς έλεγχον και επίβλεψιν της γενομένης εργασίας εν τοις μαθήμασι τούτοις. 1.Εξακριβούσιν, αν οι διευθυνταί των επιθεωρουμένων σχολείων εκπληρούσι πιστώς εν σχέσει προς τα περί ων πρόκειται μαθήματα και τους διδάσκοντας ταύτα τα εις αυτούς ανατεθειμένα έργα, τα αναγραφόμενα υπ’ αριθ. 2, 3, 7, 8, 9, 10, 12, 14, 15, 17, 19, και 20. (Μετά την σελ. 118,04) Σελ. 118,05 121-47 Εκπαιδευτικοί Λειτουργοί εν γένει 32.Β.β.1α 2.Ασκούσιν επί των διδασκόντων τα μαθήματα τούτα έργα ανάλογα προς τα υπ’ αριθ. 2, β, γ, δ, ε, ς ζ και η, άτινα ασκούσιν οι επιθεωρηταί της δημοτικής εκπαιδεύσεως επί των υπ’ αυτούς διδασκάλων.  Προκειμένου περί των τοπικών συνεδρίων, εις α θα καλώσι, εγκρίσει του Υπουργείου τους λειτουργούς της μέσης εκπαιδεύσεως, τους διδάσκοντας τα ανωτέρω μαθήματα εν πλησιοχώροις σχολείοις, μεριμνώσιν όπως τηρώνται πρακτικά αυτών, ων αντίγραφα αποστέλλουσιν εις το Υπουργείον και το εκπαιδευτικόν συμβούλιον. 3.Συντάσσουσιν εκθέσεις περί της ποιότητος των επιθεωρηθέντων διδασκάλων και της καταστάσεως των υπ’ αυτών χρησιμοποιουμένων διδακτικών οργάνων, καθ’ ον τρόπον και οι γενικοί επιθεωρηταί, υποβάλλουσι δε ταύτας καθ’ α και ούτοι χρονικά διαστήματα εις τε το Υπουργείον και το εκπαιδευτικόν συμβούλιον, εν αποσπάσματι δε και εις τους γεν. επιθεωρητάς, εις ων την δικαιοδοσίαν ανήκουσι τα επιθεωρηθέντα σχολεία, και προκαλούσι την προσήκουσαν των αρχών τούτων ενέργειαν. 4.Γνωρίζουσιν εγκαίρως εις το Υπουργείον και το εκπαιδευτικόν συμβούλιον τον χρόνον της εις την περιφέρειαν αυτών μεταβάσεως και την διάρκειαν της εν ταύτη διαμονής αυτών. 5.Ενεργούσιν ανακρίσεις επί μεν καταγγελιών κατά των υπ’ αυτών επιθεωρουμένων λειτουργών της εκπαιδεύσεως είτε αυτεπαγγέλτως είτε προκαλούμενοι υπό του Υπουργείου ή του εκπαιδευτικού συμβουλίου, επί δε καταγγελιών κατά των λοιπών λειτουργών της μέσης εκπαιδεύσεως και των επιθεωρητών της δημοτικής εκπαιδεύσεως, μόνον προκαλούμενοι υπό του Υπουργείου ή του εκπαιδευτικού συμβουλίου, υποβάλλουσι δε εις τας αρχάς ταύτας τα πορίσματα των ανακρίσεων αυτών. 6.Ασκούσιν επί των υπ’ αυτών επιθεωρουμένων λειτουργών της εκπαιδεύσεως τα υπ΄ αριθ. 2ς και 2ζ έργα, άτινα ασκούσιν οι γενικοί επιθεωρηταί επί πάντων των υπ’αυτούς διδασκάλων. 7.Δύνανται να συγκαλώσι, εγκρίσει του Υπουργείου, κατά τας θερινάς διακοπάς πάντας τους υπό την δικαιοδοσίαν αυτών λειτουργούς της μέσης εκπαιδεύσεως των κατά το λήξαν σχολικόν έτος επιθεωρηθεισών περιφερειών ή τάξεις αυτών εις συνέδρια, άτινα διεξάγονται καθ’ ον τρόπον και τα υπό των γεν. επιθεωρητών συγκαλούμενα και εν οις  Σελ. 118,06 121-48 οι λειτουργοί ούτοι, υπό την προεδρίαν του επιθεωρητού, συζητούσιν επί υποδειγματικών διδασκαλιών, γενομένων υπό του επιθεωρητού ή μελών του συνεδρίου, συζητούσι και αποφαίνονται περί διαφόρων ζητημάτων, αναγομένων εις την διδακτικήν των σχετικών μαθημάτων, και ακροώνται επιστημονικών και ιδία παιδαγωγικών διαλέξεων γινομένων υπό του επιθεωρητού ή μελών του συνεδρίου. Οι καλούμενοι εις τα συνέδρια οφείλουσι να προσέρχωνται εις αυτά, εν περιπτώσει του εναντίου, υπέχοντες ευθύνας επί αρνήσει υπηρεσίας. 8.Τηρούσι μητρώον και βιβλίον ποιότητος των υπ’ αυτών επιθεωρουμένων διδασκάλων, συντασσόμενον καθ’ ον τρόπον και τα υπό των επιθεωρητών της δημοτικής εκπαιδεύσεως συντηρούμενα. 9.Έχοντες ιδίαν σφραγίδα διεξάγουσιν όλην την αλληλογραφίαν της επιθεωρήσεως και κοινοποιούσι προς τας αρμοδίας αρχάς τα σχετικά αποσπάσματα.  10.Τηρούσιν εν τάξει και ακριβεία τα υπηρεσιακά βιβλία της επιθεωρήσεως, ήτοι πλην του βιβλίου μητρώου και ποιότητος των υπ’ αυτούς λειτουργών της εκπαιδεύσεως, το των εισερχομένων και εξερχομένων εγγράφων και το των ιδίων πράξεων, έτι δε ταξινομούσι και φυλάττουσι την Εφημερίδα της Κυβερνήσεως, εν ιδίοις δε φακέλλοις τα κείμενα των εκπαιδευτικών διατάξεων του Κράτους, τα εισερχόμενα έγγραφα των προϊσταμένων και λοιπών αρχών και τα αντίγραφα των εξερχομένων  εγγράφων. Έργα των σχολικών ιατρών και των  βοηθών αυτών Νυν ισχύουσι αι διατάξεις του Β.Δ. της 25 Νόεμ. 1946/10 Ιαν. 1947, κατωτ. σελ. 725. Οι διευθυνταί και οι επιθεωρηταί των σχολείων της τε δημοτικής και της μέσης εκπαιδεύσεως και κατά πάσας τας εν τω Δ/τι τούτω αναφερομένας περιπτώσεις επικοινωνούσι προς το εκπαιδευτικόν συμβούλιον, συμφώνως προς το 3 άρθρον του από 30 Απρ. 1914 Ημετέρου Δ/τος «περί θέσεως εν ισχύϊ του Νόμ. 240» Εις τον αυτόν Ημέτερον επί των Εκκλησιαστικών και της Δημοσίας Εκπαιδεύσεως Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 32.Β.β.1α Εκπαιδευτικοί Λειτουργοί εν γένει